ร้านเค้ก กาแฟ และอาหารที่น่านั่งอีกร้านหนึ่งตั้งอยู่บริเวณเทศบาลเมืองศรีราชา อารมณ์ประมาณว่าตั้งอยู่บนเนินเตี้ยๆ ตัวร้านด้านในเป็นกระจกใสๆ รอบมองเห็นบรรยากาศด้านนอก ที่มีโต๊ะนั่งรับลมเย็นๆ 

วันนี้ผมผ่านมาศรีราชาก็ช่วงบ่ายคล้อยใกล้ๆ จะคํ่าแล้วละครับ จุดประสงค์คือมารอเพื่อน ก็เลยหาร้านนั่งไอ้เพื่อนก็เลยแนะนําร้านนี้มา ซึ่งตอนเย็นๆก็มีคนทยอยเข้าร้านมาทานอาหารจานเดียวกันเรื่อยๆ บางคนก็ซื้อเค้กกลับบ้าน

พวกเราสั่งเค้กทานกันอย่างพร้อมเพรียง ผมสั่งเค้กชาไทยมาทาน ราคาเบาๆ ชิ้นละ 50 บาท อร่อยดีครับหอมชา หวานน้อยมีชั้นครีมเยอะดีทานแล้วไม่เลี่ยนเลยอร่อย ส่วนคนอื่นๆ ก็สั่งกันมาคนละชิ้นครับ ทั้งเครปเค้ก บานานาช็อค ทานกันอย่างเพลินเพลิน

รสชาติเค้กอร่อยครับผมทานแล้วมีความสุขดี จิ๊บชาร้อนๆ ไปด้วยก็เยี่ยม ราคาเค้กก็ปกติครับ ราคาตั้งแต่ 50-100 ส่วนเครื่องดื่มกีมีทั้งกาแฟสด ร้อนเย็น ชาร้อน และมีอาหารคาวจานเดียวอร่อยๆ ด้วยนะครับครอบครัวข้างๆ เค้าสั่งน่าทานเชี่ยว โดยรวมดีเลยครับ